CELEX: 62020CA0394
Language: et
Date: 2021-12-21 00:00:00
Title: Kohtuasi C-394/20: Euroopa Kohtu (viies koda) 21. detsembri 2021. aasta otsus (Finanzgericht Düsseldorfi eelotsusetaotlus – Saksamaa) – XY versus Finanzamt V (Eelotsusetaotlus – Kapitali vaba liikumine – ELTL artiklid 63 ja 65 – Pärandimaksu käsitlevad liikmesriigi õigusnormid – Liikmesriigi territooriumil asuv kinnisasi – Piiratud maksukohustus – Residentide ja mitteresidentide erinev kohtlemine – Õigus teha maksustatavast summast mahaarvamisi – Proportsionaalne vähendamine piiratud maksukohustuse korral – Sundosaga seotud kohustused – Mahaarvamise puudumine piiratud maksukohustuse korral)

21.2.2022   
            
            
               ET
            
            
               Euroopa Liidu Teataja
            
            
               C 84/15
            
         
      Euroopa Kohtu (viies koda) 21. detsembri 2021. aasta otsus (Finanzgericht Düsseldorfi eelotsusetaotlus – Saksamaa) – XY versus Finanzamt V
      (Kohtuasi C-394/20) (1)
      
      (Eelotsusetaotlus - Kapitali vaba liikumine - ELTL artiklid 63 ja 65 - Pärandimaksu käsitlevad liikmesriigi õigusnormid - Liikmesriigi territooriumil asuv kinnisasi - Piiratud maksukohustus - Residentide ja mitteresidentide erinev kohtlemine - Õigus teha maksustatavast summast mahaarvamisi - Proportsionaalne vähendamine piiratud maksukohustuse korral - Sundosaga seotud kohustused - Mahaarvamise puudumine piiratud maksukohustuse korral)
      (2022/C 84/17)
      Kohtumenetluse keel: saksa
      
         Eelotsusetaotluse esitanud kohus
      
      Finanzgericht Düsseldorf
      
         Põhikohtuasja pooled
      
      
         Kaebaja: XY
      
         Vastustaja: Finanzamt V
      
         Resolutsioon
      
      
                  1.
               
               
                  ELTL artikleid 63 ja 65 tuleb tõlgendada nii, et nendega ei ole vastuolus pärandimaksu suuruse arvutamist reguleerivad liikmesriigi õigusnormid, mis näevad Saksamaal asuvate kinnisasjade omandamise korral ette, et kui pärandaja surma ajal ei ole pärandaja ega pärija elukoht või harilik viibimiskoht selles liikmesriigis, siis vähendatakse maksustatavast summast mahaarvatavat maksuvaba summat – võrreldes maksuvaba summaga, mida kohaldataks olukorras, kus vähemalt ühe eespool nimetatud isiku elukoht või harilik viibimiskoht on pärandaja surma ajal selles liikmesriigis – summa võrra, mis vastab selles liikmesriigis mittemaksustatava vara väärtuse osakaalule kogu pärandvara väärtusest.
               
            
                  2.
               
               
                  ELTL artikleid 63 ja 65 tuleb tõlgendada nii, et nendega on vastuolus pärandimaksu suuruse arvutamist reguleerivad liikmesriigi õigusnormid, mis näevad selles liikmesriigis asuvate kinnisasjade omandamise korral ette, et kui pärandaja surma ajal ei ole pärandaja ega pärija elukoht või harilik viibimiskoht selles liikmesriigis, siis ei ole sundosadest tulenevad kohustused pärandvara väärtusest pärandil lasuvate kohustustena mahaarvatavad, samas kui need kohustused võib täielikult maha arvata olukorras, kus vähemalt ühe eespool nimetatud isiku elukoht või harilik viibimiskoht on sel kuupäeval selles liikmesriigis.
               
            
         (1)  ELT C 378, 9.11.2020.